United og Real Madrid i drakamp om Ramos
Sent mandag kveld sprakk nyheten i flere engelske medier: Midtstopper Sergio Ramos skal ha fortalt klubbledelsen i Real Madrid at han vil til Premier League – og Manchester United har startet budrunden. Følg sommerens overgangsrykter: Ellevill Silly Season Ifølge Sky Sports har klubben tilbudt rundt 360 millioner kroner for forsvarsspilleren, som har to år igjen av kontrakten sin i Real Madrid. Den spanske storklubben skal på sin side ha verdsatt Ramos til mellom 800-900 millioner kroner. Høgmos Ramos-hyllest: – En ekstrem vinnertypeDen Madrid-baserte journalisten Sid Lowe skriver i The Guardian at 29-åringen ble informert om United-budet via ledelsen i Real Madrid nylig. Lowe mener å vite at Ramos sterkt ønsker en overgang til Manchester United, til tross for interesse fra rivalene Manchester City. Ifølge Lowe har Ramos gjennomført et møte med klubbpresident Florentino Pérez, men den sterke og karismatiske Real Madrid-lederen skal ikke ha klart å overbevise sin spanske stjernespiller om å bli værende.Det er fem dager siden både engelske og spanske medier skrev at Ramos har gjort det klart at han ikke ser for seg en fremtid i Madrid. Petter Veland, Cmores ekspert på spansk fotball, sa da at dette er en «vinn-vinn-situasjon» for spilleren. Real Madrid skal på sin side fortsatt være interessert i å hente Manchester Uniteds keeper David De Gea. Det blir imidlertid bare mer og mer tydelig at De Gea og Ramos ikke kommer til å veksle klubb gjennom en bytteavtale. Likevel kan De Gea-interessen gjøre at overgangen til Ramos lar seg gjennomføre.
Sergio Ramos (29) skal ha bedt om å få forlate Real Madrid. I England venter Manchester United utålmodig.